**Nani, pui!**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dormi fetiţă somnoroasă,

Să-mi creşti mare şi frumoasă,

Să fii dragă orişicui…

Nani, pui!

Dormi cu mama, băieţel,

Să-mi creşti-nalt şi subţirel

Şi frumos cum altul nu-i…

Nani, pui!

Somnul dulce şi cuminte

Vine-ncet să vă alinte

Fără ştirea nimănui.

Nani, pui!

Să vă pună sub perniţă

Jucăria lui pestriţă,

Jucăria visului…

Nani, pui!

Luna plină şi albastră

Doarme-n crucea cerului

Dorm şi stelele-n fereastră,

Doarmă şi măicuţa voastră…

Nani, pui!